
Здравейте,  

С родителите ми установихме, че жилищата ни са нанесени грешно в кадастралната карта на София. При по – подробно запознаване, стана ясно, че не само нашите жилища, а всички апартаменти и търговски обекти са отразени неправилно. Дори се е появил един апартамент в повече, какъвто в сградата изобщо няма. Кадастралната карта е одобрена през 2017 г.  

В случай, че желаем грешките да бъдат отстранени и данните да бъдат нанесени в съответствие с действителното състояние на сградата и обектите в нея, то това за наша сметка ли ще бъде или за сметка на лицето направило грешката?  

В случай, че е за наша сметка, можем ли да търсим някакво обезщетение от лицето направило грешката? Все пак, на това лице е било заплатено, но не е изпълнило задълженията си както трябва, от което ние търпим негативи.  

Предварително благодаря за отговорите.


 

Грешки в кадастралната карта
============================

 

Здравейте, Николай, 


има специална процедура в Закона за кадастъра и имотния регистър относно поправка на фактически грешки в кадастралната карта, която започва с подаване на молба до началника на съответната служба по геодезия, картография и кадастър. Към заявлението трябва да приложите документи, които удостоверяват правото Ви на собственост върху имота, например нотариален акт. В сайта на правата ми има специална статия, която описва реда за извършване на поправката.  

За предоставяне на услуги от кадастъра се заплащат такси в размери, определени с тарифа, одобрена от Министерския съвет.


Поздрави,  

адв. Николина Митова  

тел. 0898 303092


